*Par atklāta konkursa*

## *“Sliežu pārvedu, to pārslēgiekārtu un vadības sistēmu piegāde”*

 *(ID Nr.RS/2022/20) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

1. **Jautājums:**

Tehniskajā specifikācija Vadības sistēmai ir minēta sekojoša prasība:

*Vadības sistēmas komplektācijā jāiekļauj sliežu ceļā un vadības skapī iebūvējamie elementi sistēmu savstarpējai komunikācijai. Vadības sistēmai ir jāspēj analizēt un reaģēt pārmijas pārslēgšanas veidā uz vagonu pārraidītajiem pieprasījumiem sliežu pārmijas un gaisa (kontakttīkla) pārmijas pārslēgšanai gan ar vagonos iebūvēto transponderu signāliem, gan ar amperāžas pīķa signālu (akseleratora pedāļa strauju piespiedienu).*

Jautājums: ņemot vērā, ka ir atšķirības starp dažādu ražotāju transponderu sistēmām un to signāliem, lūdzam definēt piegāžu apjomu attiecībā uz transponderu sistēmu:

* vai nepieciešams piegādāt tikai sliežu ceļā un vadības sistēmā iebūvējamos elementus (ar atbilstošu programmatūras atbalstu), kas spēj analizēt transponderu signālus no tramvaja?
* vai jāpiegādā arī transponderi, kas iebūvējami tramvaju vagonos? Šādā gadījumā nepieciešams definēt vagonu skaitu, kurus būs nepieciešamas aprīkot ar transponderiem.

**Atbilde:**

Nepieciešams piegādāt tikai sliežu ceļā un vadības sistēmā iebūvējamos elementus (ar atbilstošu programmatūras atbalstu), kas spēj analizēt transponderu signālus no tramvaja.

1. **Jautājums:**

Tehniskajā specifikācija Vadības sistēmai ir minēta sekojoša prasība:

*Pārmiju stāvoklim jābūt attēlotam ar trīs lauku LED signāliem ar baltām LED diodēm*

Jautājums: vai pareizi saprotam, ka šie trīs LED lauki paredzēti šādiem signāliem:

1) pārmijas stāvoklis vienā virzienā

2) pārmijas stāvoklis otrā virzienā

 3) pārmija bloķētā stāvoklī

**Atbilde:**

LED lauki ir paredzēti šādiem signāliem – 1) pārmijas stāvoklis vienā virzienā/fiksēts;

2) pārmijas stāvoklis otrā virzienā/ fiksēts;

3) pārmijas darbība bloķēta (fiksēta pārslēgšanās kļūda).

1. **Jautājums:**

Visu daļu tehniskajā specifikācijā ir minēta šāda prasība:

*Pārmijas vadības iekārtai jānodrošina brīdinājuma signalizācija gadījumam, ja nesakrīt gaisvadu un sliežu pārmijas virziens.*

Jautājums: vai šis brīdinājuma signāls ir domāts, kā signāls, kurš parādās tāpat kā pārmijas bloķēšanas signāls, vai arī nepieciešams kāds papildu brīdinājuma signāls?

**Atbilde:**

Brīdinājuma signalizācija gadījumam, ja nesakrīt gaisvadu un sliežu pārmijas virziens -

pārmijas darbība bloķēta (fiksēta pārslēgšanās kļūda).

Iepirkumu komisijas priekšsēdētāja Karīna Meiberga